Μοσχαράκι γιουβέτσι στη γάστρα
Τρυφερό μοσχαράκι, μελωμένο κριθαράκι σε ένα ένα από τα πιο αγαπημένα φαγητού του ελληνικού τραπεζιού, που έχει νοστιμίσει πολλά κυριακάτικα μεσημέρια. Εδώ σε συνταγή του Σωτήρη Ευαγγέλου.
1.000 γρ. μοσχάρι από χτένι (το πιο μαλακό μέρος της σπάλας και πλούσιο σε κολλαγόνο) ή ποντίκι ή καπάκι σπάλας, κομμένο σε μέτρια κομμάτια, 300 γρ. ολόκληρα ντοματάκια κονσέρβας, ψιλοκομμένα, 1 σκελίδα σκόρδο, σε λεπτές φέτες, 1 κουτ. γλυκού ξερή ρίγανη, τριμμένη, 2 κουτ. γλυκού πελτές ντομάτας, διαλυμένος σε 300 ml χλιαρό νερό, 500 γρ. κριθαράκι μέτριο, 1 λίτρο σπιτικός ζωμός λαχανικών, 1/2 φλιτζ. τσαγιού ελαιόλαδο, αλάτι, φρεσκοτριμμένο πιπέρι
Για να ετοιμάσουμε το μοσχαράκι γιουβέτσι στη γάστρα προθερμαίνουμε τον φούρνο στους 200°C.Σε γάστρα (ή σε βαθύ και ευρύχωρο ταψί) ρίχνουμε το μισό ελαιόλαδο και τη μισή ντομάτα. Ανακατεύουμε και τα απλώνουμε ομοιόμορφα.Αλατοπιπερώνουμε τα κομμάτια του κρέατος και τα στρώνουμε στη γάστρα.Προσθέτουμε την υπόλοιπη ντομάτα, το σκόρδο, τη ρίγανη και τον αραιωμένο πελτέ και περιχύνουμε με το υπόλοιπο ελαιόλαδο.Προσθέτουμε τον ζωμό, τόσο ώστε να καλύψει πλήρως το κρέας, και αλατοπιπερώνουμε. Κλείνουμε τη γάστρα με το καπάκι της (ή σκεπάζουμε το ταψί με λαδόκολλα και μετά σφιχτά με αλουμινόχαρτο) και φουρνίζουμε.Ψήνουμε για 20 λεπτά και χαμηλώνουμε τη θερμοκρασία στους 170°C.Συνεχίζουμε το ψήσιμο για περίπου 2 ώρες, μέχρι να μαλακώσει καλά το κρέας.Ξεφουρνίζουμε προσεκτικά και αφαιρούμε το καπάκι (ή τη λαδόκολλα και το αλουμινόχαρτο).Ρίχνουμε το κριθαράκι και το ανακατεύουμε να σκορπίσει ομοιόμορφα στο υγρό του σκεύους.Αν το υγρό έχει μειωθεί πολύ, προσθέτουμε λίγο καυτό νερό ή ζωμό, αν μας έχει μείνει.Φουρνίζουμε ξανά και ψήνουμε στην ίδια θερμοκρασία για 20-30 λεπτά, μέχρι να γίνει το κριθαράκι και να μελώσει.
Κριθαράκι,Μοσχάρι,Ντομάτα